বঙ্গবন্ধু স্মৃতি সংসদের কেন্দ্রীয় সাংগঠনিককে মিথ্যা মামলায় ফাসিয়ে হয়রানির অভিযোগ - ডেইলি সাতক্ষীরা
Home » বঙ্গবন্ধু স্মৃতি সংসদের কেন্দ্রীয় সাংগঠনিককে মিথ্যা মামলায় ফাসিয়ে হয়রানির অভিযোগ
নিজস্ব প্রতিবেদক : মিথ্যা হয়রানি মূলক মামলা, পুলিশি হয়রানি ও ষড়যন্ত্রের হাত থেকে রক্ষা পেতে স্বরাষ্ট্রমন্ত্রী বরাবর অভিযোগ দায়ের করেছেন বঙ্গবন্ধু স্মৃতি সংসদের কেন্দ্রীয় সাংগঠনিক সম্পাদক। তিনি সাতক্ষীরা সদর উপজেলার বচকরা গ্রামের মৃত মোমিন চালীর ছেলে জামাত আলী।
অভিযোগ সূত্রে জানা গেছে, তিনি পারিবারিক ভাবে বাংলাদেশ আওয়ামীলীগের রাজনীতির সাথে জড়িত। তিনি ব্যক্তিগতভাবে দীর্ঘ ২৭ বছর আওয়ামীলীগের রাজনীতির সাথে জড়িত। রাজনৈতিক জীবনে তিনি প্রথমে মুক্তিযোদ্ধা সংহতি পরিষদের থানা সভাপতি, বাস্তহারালীগের জেলা সভাপতি, বঙ্গবন্ধু স্মৃতি সংসদের জেলা সাধারণ সম্পাদক এবং পরবর্তীতে কেন্দ্রীয় সাংগঠনিক সম্পাদক হিসাবে দায়িত্ব পালন করে আসছেন। এছাড়া ১৩ সালে জেলাব্যাপি সংগঠিত নাশকতার সময়ে রাজপথে থেকে সংগ্রাম করে গেছেন। কিন্ত সম্প্রতি বিএনপি-জামাত জোটের কিছু স্বার্থন্বেষী ব্যক্তিদ্বয় তার বিরুদ্ধে মিথ্যা ষড়যন্ত্রে লিপ্ত হয়েছে। তারা কৌশলে পুলিশকে ভুল বুঝিয়ে ছিনতাইকারী ও দস্যু সাজানোর চেষ্টা করছেন। যার ফলশ্র“তিতেহ সদর থানা যুবদলের সক্রিয় সদস্য নাশকতার মামলাসহ একাধিক মামলার আসামী আসাদুর রহমানকে জিআর ৪০৫/১৬ (সাত) নং মামলায় গত ১ আগস্ট’১৬ তারিখে গ্রেফতার করেন। গ্রেফতারের পর ম্যাজিস্ট্রেটের নিকট ১৬৪ ধারায় জবানবন্ধী দেওয়ার সময় কুচক্রী ব্যক্তিদের দ্বারা ম্যানেজ হয়ে জামাত আলীর নাম উল্লেখ করে।
এদিকে জামাত আলীর অভিযোগটি গ্রহণ করে কুচক্রীদের বিরুদ্ধে কঠোর ব্যবস্থা গ্রহণের জন্য স্বরাষ্ট্র মন্ত্রীর প্রতি বিনীত অনুরোধ জানিয়ে সুপারিশ করেছেন গোপালগঞ্জ-২ আসনের সাংসদ শেখ ফজলুল করিম সেলিম (শেখ সেলিম) ও সাতক্ষীরা সদর-২ আসনের সাংসদ বীরমুক্তিযোদ্ধা মীর মোস্তাক আহমেদ রবি।